**ANEXA 4**

**Contract subsecvent de prestări servicii**

**Acord privind Prelucrarea Datelor cu Caracter Personal**

**Părţile contractante**

**AGENTIA PENTRU DEZVOLTARE REGIONALA A REGIUNII DE DEZVOLTARE SUD – EST,** cu sediul social in municipiul Braila, str. Anghel Saligny, nr.24, judetul Braila, telefon/fax 0339/40.10.18; 0339/40.10.17, cod fiscal 11733112, cod IBAN RO10RNCB0048025915470001, deschis la BCR Sucursala Judeteana Braila, reprezentata prin **Luminița MIHAILOV**, avand functia de DIRECTOR GENERAL, denumit în continuare **”Operator asociat”**

Şi

..............., cu sediul in ………….., telefon: ………., email:………….., cod unic …………., număr de înregistrare ……………., CONT bancar: ……………, deschis la Banca ………………, reprezentată prin .............. - ................., în calitate de **“Operator asociat”**

ambele denumite în mod individual ca "Parte" şi colectiv "Părţile", hotărăsc să încheie prezentul:

**ACORD PRIVIND PRELUCRAREA DATELOR CU CARACTER PERSONAL**

**Preambul**

* 1. Operatorii au încheiat Contractul de prestări servicii pentru executarea căruia se impune a fi prelucrate date cu caracter personal.
  2. Persoanele desemnate pentru colaborarea dintre Operatorii asociați în ceea ce privește prelucratea datelor cu caracter personal sunt:

Pentru Operatorul asociat **AGENTIA PENTRU DEZVOLTARE REGIONALA A REGIUNII DE DEZVOLTARE SUD – EST**: IT EMBASSY SRL, tel 0040.316.400.055 / 0040.749.055.551, adresa de e-mail dpo@it-embassy.ro;

Pentru Operatorul asociat **......................................................................**, tel........................., adresa de e-mail.............................

* 1. Părțile acordă o mare importanță protecției Datelor Personale și s-au angajat să protejeze toate datele personale ale angajaților, clienților, furnizorilor, terților ș.a.m.d. pe care le prelucrează și, prin urmare, au implementat politici și proceduri menite să asigure un nivel de protecție ridicat al acestora.
  2. Prezentul Acord este în strânsă legătură cu raportul contractual dintre Operatori, ambele părți fiind implicate în procedurile de prelucrare a datelor cu caracter personal;
  3. Față de cele de mai sus, Operatorii au încheiat prezentul Acord în baza garanțiilor prezentate reciproc, cu privire la punerea în aplicare și implementarea unor măsuri tehnice și organizatorice adecvate, astfel încât operațiunile de prelucrare a Datelor cu caracter Personal desfășurate, să îndeplinească în mod continuu cerințele legislației aplicabile și să asigure protecția drepturilor persoanelor vizate.

1. **Definiții**
   1. “**Date cu caracter Personal**” sau “**Date Personale din bazele de date ale Operatorului**” înseamnă orice informații privind o persoană fizică identificată sau identificabilă (”persoană vizată”); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau unul sau mai multe elemente specifice proprii identității sale fizice, fiziologice, genetice, psihice, economice, culturale sau sociale;
   2. **“Prelucrare”** înseamnă orice operațiune sau set de operațiuni efectutate asupra datelor cu caracter personal sau asupra seturilor de date cu caracter personal, cu sau fără utilizarea mijlocelor automatizate (ex: colectarea, stocarea, înregistrarea, organizarea, transmiterea, diseminarea, ștergerea etc).
   3. “**Operator**” este persoana fizică sau juridică care singură sau împreună cu altele stabilește scopurile și mijloacele de prelucrare a datelor cu caracter personal. În executarea prezentului acord, Operatorul este persoana juridică care deține baza de date cu caracter personal pusă la dispoziția Împuternicitului, în vederea îndeplinirii obligațiilor contractuale pentru care a fost încheiat Acordul.
   4. “**Împuternicit**” sau “**Persoana Imputernicită de Operator**” înseamnă persoana fizică sau juridică care prelucrează datele cu caracter personal puse la dispoziție de Operator în temeiul Contractului și a prezentului Acord.
   5. **“Destinatar”** persoana fizică sau juridică căreia îi sunt divulgate datele cu caracter personal. Cu toate acestea **Autoritățile publice** cărora li se pot comunica date cu caracter personal **în cadrul unei anumite anchete** în conformitate cu dreptul Uniunii sau cu dreptul intern nu sunt considerate *destinatari*;
   6. “**Persoana Vizată**” persoanele fizice afectate în mod semnificativ prelucrarea datelor lor personale.
   7. “**Subcontractor**” înseamnă în prezentul Acord orice persoană fizică sau juridică recrutată de către Împuternicit și orice subcontractor al acestuia care, după ce a fost autorizat de Operator, este de acord să primească de la Împuternicit orice Date Personale, exclusiv în scopul operațiunilor de prelucrare, care să fie efectuate în numele și în conformitate cu instrucțiunile Operatorului în termenii și condițiile prezentului Acord și în baza unui Contract de subcontractare încheiat în acest scop. Oricare entitate care este membră a grupului de firme din care face parte Împuternicitul și care poate deveni implicată în derularea Serviciilor și în prelucrarea sau accesul doar la Datele Personale va fi, de asemenea, considerată Subcontractor.
   8. Părțile convin că orice alți termeni folosiți în prezentul Acord și care nu au fost definiți în mod specific în prezentul document să fie interpretați în conformitate cu terminologia și semnificațiile acestora din Regulament.
   9. Regulamentul UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (General Data Protection Regulation - GDPR), reprezintă cadrul legal în baza căruia pot fi prelucrate date cu caracter personal apaținând persoanelor fizice.

1. **Detalii referitoare la Activitățile de Prelucrare**
   1. Operatorii sunt de acord să prelucreze date personale aparținând persoanelor vizate, din baza de date colectată în mod direct *(sau indirect)* de cei doi Operatori, respectiv: nume, prenume, adresă, adresă de email de forma nume.prenume@, număr de telefon, cod numeric personal în scopul satisfacerii intereselor legale.
   2. Operatorii vor prelucra Date cu caracter Personal doar în **scopul declarat și pe durata agreată** de comun acord prin Contractul încheiat în prealabil, dar nu mai mult de termenul legal prevăzut pentru îndeplinirea unor obligații specifice.
   3. Scopul Operatorului asociat AGENTIA PENTRU DEZVOLTARE REGIONALA A REGIUNII DE DEZVOLTARE SUD – EST este acela al indeplinirii obligatiilor contractuale in calitate de Achizitor, conform Contractului de prestări servicii.
   4. Scopul Operatorului asociat……………………………. este acela al indeplinirii obligatiilor contractuale in calitate de Prestator, conform Contractului de servicii.
   5. **Bazele legale** în temeiul cărora au fost colectate datele cu caracter personal sunt reprezentate de performanța contractuală.
   6. **Modalitățile de prelucrare a datelor** cu caracter personal sunt cele prevăzute de politicile/normele/procedurile interne ale fiecăruia dintre cei doi operatori asociați, în conformitate cu legislația specifică potrivit domeniului de activitate. Pe tot parcursul procesului de prelucrare, Operatorii asociați trebuie să respecte principiile prelucrării datelor cu caracter persona, precum și drepturile și libertățile persoanelor vizate astfel cum sunt reglementate de GDPR astfel încât să asigure securitatea și confidențialitatea datelor cu caracter personal.
   7. **Mijloacele de prelucrare a datelor** sunt determinate de Operatori ca fiind: colectarea datelor pe suport de hârtie dar și în format electronic, pe e-mail, sub formă de arhivă electronică parolată. Pentru arhivare se va folosi utilitarul 7zip. Parola arhivei electronice va fi stabilită de comun acord.
2. **Responsabilități:**
   1. **Responsabilitățile comune ale operatorilor asociați:**

* Operatorii asociați se asigură că prelucrează date personale ale persoanelor vizate numai în scopul declarat și în conformitate cu bazele legale identificate la art. 3.5 din Acord;
* Operatorii asociați implementează măsuri tehnice și organizatorice necesare unui nivel adecvat de protecție și securitate a procesului de prelucrare a datelor cu caracter personal, în conformitate cu dispozițiile prevăzute la art. 2.1 din GDPR;
* Prelucrarea datelor cu caracter personal se efectuează în conformitate cu principiile statuate de GDPR;
* Prelucrarea datelor de către cei doi operatori asociați se realizează astfel încât asigură respectarea drepturilor persoanelor vizate;
* Fiecare dintre operatorii asociaţi va adopta politici şi proceduri pentru asigurarea protecţiei datelor cu caracter personal şi vor asigura evidenţa activităţilor de prelucrare în concordanţă cu dispoziţiile legale.

* 1. **Responsabilitățile Operatorului asociat AGENTIA PENTRU DEZVOLTARE REGIONALA A REGIUNII DE DEZVOLTARE SUD – EST**
* Să colecteze datele persoanei vizate în baza consimțământului informat oferit de aceasta;
* Să informeze operatorul asociat asupra tuturor detaliilor privind prelucrarea datelor cu caracter personal ale persoanei vizate de la care a colectat datele;
* Să notifice operatorul asociat asupra oricărui incident de securitate apărut în legătură cu prelucrarea datelor ce intră sub incidența prezentului Acord. Procedura notificărilor și a răspunsurilor acordate persoanelor vizate se aplică dispozițiile GDPR;
* Să răspundă în conformitate cu dipozițiile legale cereriilor formulate de persoanele vizate de la care a colectat datele ce au ca obiect exercitarea drepturilor prevăzute de GDPR;
* Să desemneze un împuternicit / subcontractant în baza acordului încheiat între operatorii asociați;
* Să șteargă sau să returneze toate datele cu caracter personal obținute direct de la persoana vizată la împlinirea termenului pentru care au fost prelucrate datele, cu excepția acelor date pentru care legea specială prevede anumite termene;
* Să identifice şi să comunice atât operatorului asociat partener, cât şi persoanelor vizate destinatarii datelor prelucrate.
  1. **Responsabilitățile Operatorului asociat ……………………………**
* Să colecteze datele persoanei vizate în baza consimțământului informat oferit de aceasta;
* Să informeze operatorul asociat asupra tuturor detaliilor privind prelucrarea datelor cu caracter personal ale persoanei vizate de la care a colectat datele;
* Să notifice operatorul asociat asupra oricărui incident de securitate apărut în legătură cu prelucrarea datelor ce intră sub incidența prezentului Acord. Procedura notificărilor și a răspunsurilor acordate persoanelor vizate se aplică dispozițiile GDPR;
* Să răspundă în conformitate cu dipozițiile legale cereriilor formulate de persoanele vizate de la care a colectat datele ce au ca obiect exercitarea drepturilor prevăzute de GDPR;
* Să desemneze un împuternicit / subcontractant în baza acordului încheiat între operatorii asociați;
* Să șteargă sau să returneze toate datele cu caracter personal obținute direct de la persoana vizată la împlinirea termenului pentru care au fost prelucrate datele, cu excepția acelor date pentru care legea specială prevede anumite termene;
* Să identifice şi să comunice atât operatorului asociat partener, cât şi persoanelor vizate destinatarii datelor prelucrate.

1. **Securitatea și Confidențialitatea Datelor Personale**
   1. Operatorii asociaţi declară și garantează calitatea datelor personale, precum și prelucrarea corectă și legală a acestora, în baza consimţământului informat acordat de persoanele vizate**.**
   2. Operatorii asociaţi se obligă să prelucreze datele în mod legal, echitabil, transparent şi în strictă confidenţialitate față de persoana vizată, în scopuri determinate, pentru o perioadă de timp determinată prin raportare la scopul pentru care se efectuează prelucrarea, într-o modalitate care asigură securitatea datelor.
   3. Operatorul se obligă să respecte întocmai drepturile persoanei vizate, implicat în mod direct în relația contractuală cu acesta.
   4. Operatorul își asumă responsabilitatea față de persoana vizată cu privire la adoptarea măsurilor tehnice și organizatorice pentru a garanta și a fi în măsură să demonstreze că prelucrarea se efectuează în conformitate cu normele legale.
2. **Colaborare în vederea Conformării**

Operatorii asociaţi declară și garantează că vor lua orice măsuri în vederea asigurării conformării cu obligațiile referitoare la protecția Datelor Personale din bazele de date ale Operatorului, în raport de Regulament și Legislația Aplicabilă și de politicile privind prelucrarea datelor personale definite de Operator.

1. **Transferul Internațional al Datelor Personale din bazele de date ale Operatorului**

Operatorii asociaţi garantează că vor efectua toate activitățile de prelucrare a datelor cu caracter personal exclusiv pe teritoriul U.E. și prin excepţie, în ţări terţe, numai cu respectarea condiţiilor prevăzute de GDPR.

1. **Durata și Încetarea Acordului. Obligații.**
   1. Prezentul Acord intră în vigoare la data semnării lui și rămâne valabil pe toată durata Contractului de prestări servicii, încheiat între Părți, precum și pe perioada dispusă de legea specială pentru stocarea datelor cu caracter personal, în acord cu Scopul prelucrării datelor.

* 1. Acordul poate înceta și prin acordul de voință al Partilor, exprimat în scris, sau în cazul în care Părțile încheie un alt acord de prelucrare care să înlocuiască prezentul Acord.

Prezentul Acord privind prelucrarea datelor cu caracter personal a fost încheiat într-un exemplar şi se aplică începând cu data semnării de catre ultima Parte.

**OPERATOR ASOCIAT, OPERATOR ASOCIAT,**

**AGENTIA PENTRU DEZVOLTARE REGIONALA**

**A REGIUNII DE DEZVOLTARE SUD – EST**

**Luminița MIHAILOV**

**DIRECTOR GENERAL**

**Avizat,**

**Consilier Juridic**