**CONTRACT SUBSECVENT nr. .......**

(model orientativ)

nr. \_\_\_\_\_\_\_\_\_\_\_\_\_ din data de \_\_\_\_\_\_\_\_\_\_\_\_\_\_\_

**„Servicii de organizare evenimente de către ADR SE în calitate de Autoritate de Management pentru Programul Regional Sud-Est 2021- 2027”**

*în cadrul proiectului*

Prioritatea 7, Asistență Tehnică, a Programului Regional Sud-Est 2021 - 2027

În temeiul Legii nr. 98/2016 privind achizitiile publice, cu modificarile si completarile ulterioare, al Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, cu modificarile si completarile ulterioare și al acordului cadru nr. ................ s-a încheiat prezentul contract subsecvent de prestări servicii.

**1. Părţile contractului subsecvent**

**AGENTIA PENTRU DEZVOLTARE REGIONALA A REGIUNII DE DEZVOLTARE SUD – EST** (ADR SE)*,* cu sediul social in Strada Anghel Saligny nr. 24, Municipiul Braila, Judetul Braila, telefon/fax 0339/40.10.18; 0339/40.10.17, cod fiscal 11733112, reprezentata prin **Luminița MIHAILOV,** avand functia de **Director General**, în calitate de achizitor, pe de o parte

**și**

..............., cu sediul in ………….., telefon: ………., email:………….., cod unic …………., număr de înregistrare ……………., CONT bancar: ……………, deschis la Banca ………………, reprezentată prin .............. - ................., în calitate de Prestator, pe de altă parte

denumite în continuare, fiecare în parte, „**Partea**” şi în mod colectiv „**Părţile**”, care au convenit încheierea prezentului contract de prestări servicii, în următoarele condiţii:

**2. Definiţii**

În prezentul contract următorii termeni vor fi interpretaţi astfel:

1. **contract** – reprezintă prezentul contract subsecvent şi toate anexele sale.
2. **achizitor şi prestator** - părţile contractante, aşa cum sunt acestea numite în prezentul contract;
3. **beneficiar –** destinatarul serviciilor prestate prin prezentul contract subsecvent, respectiv ADR SE în calitate de Autoritate de Management pentru Programul Regional Sud-Est 2021–2027;
4. **preţul total al contractului** - preţul plătibil Prestatorului de către Achizitor pentru îndeplinirea integrală şi corespunzătoare a tuturor obligaţiilor asumate prin contract;
5. **servicii** - activităţi a căror prestare face obiectul prezentului contract de servicii;
6. **Forţa majoră** – Orice eveniment extern, imprevizibil, absolut invincibil și inevitabil care împiedică, în tot sau în parte, executarea obligațiilor contractuale ce le revin părților și care este constatată de o autoritate competentă;
7. **zi** - zi calendaristică, dacă nu se specifică în mod diferit; an - 365 de zile;
8. **lună** - lună calendaristică;
9. **caietul de sarcini** - documentul reprezentând Anexa I a acordului-cadru, care include definirea obiectivelor serviciilor, specificând, acolo unde este cazul, metodele şi resursele care urmează a fi utilizate de către prestator şi rezultatele ce trebuie realizate de către acesta;
10. **act adiţional** -document prin care se pot modifica termenii şi condiţiile contractului de prestări servicii;
11. **conflictul de interese** - orice eveniment influenţând capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul prestatorului;
12. **prejudiciu** - paguba produsă uneia dintre părţi de către cealaltă parte prin neexecutarea/ executarea necorespunzătoare ori cu întârziere a obligațiilor stabilite prin contract;
13. **Interpretare**

3.1.În prezentul contract subsecvent, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2**.** În cazul oricărei contradicţii între documentele contractuale prevederile acestora vor fi interpretate în ordinea de precedenţă stabilită conform succesiunii documentelor de la art. 7.

3.3**.** Clauzele şi expresiile vor fi interpretate prin raportare la întregul contract.

1. **Obiectul principal al contractului subsecvent**
   1. Prestatorul se obligă să presteze serviciile necesare organizării și desfășurării evenimentului„[denumirea evenimentului]”, organizat de Autoritatea de Management pentru Programul Regional Sud-Est 2021–2027, ce se va desfășura în perioada [...........] la [locația/locațiile], în conformitate cu prevederile Anexei nr. 1 – Caietul de sarcini, Anexei nr. 2 – Propunerea tehnică a prestatorului și Anexei nr. 3 – Propunerea financiara, precum și cu obligațiile asumate prin prezentul contract.
   2. Cantitățile ferme pentru prezentul contract subsecvent sunt următoarele: .......................................................................................................................
   3. Achizitorul se obligă să plătească preţul convenit în prezentul contract, pentru serviciile efectiv prestate și recepționate.
2. **Preţul contractului**

5.1 Preţul contractului subsecvent, plătibil Prestatorului de către Achizitor, este de maxim **................**lei fără TVA, la care se adaugă TVA in valoare de............. lei.

5.2. Prezentul contract este finanțat in cadrul proiectului ***„Sprijin pentru ADR SE in perioada 2024 – 2025 in vederea implementarii PR SE 2021 - 2027*** ***”*** Prioritatea 7 Asistență Tehnică, cod SMIS 338556.

5.3. Achizitorul se obligă să plătească preţul convenit în prezentul contract, în termen de 15 zile de la data înregistrării facturii fiscale în sistemul Ro e-Factura.

5.4. Prestatorul are obligația de a înscrie pe toate facturile emise către Achizitor codurile CPV corespunzătoare achiziției realizate, în conformitate cu prevederile OUG nr. 138/2024, factura urmând a fi emisă numai după prestarea serviciilor și aprobarea de către Achizitor, prin persoana desemnată, a raportului de activitate întocmit de Prestator, potrivit Anexei nr. I – Caietul de sarcini. Neîndeplinirea obligației privind înscrierea codurilor CPV conferă Achizitorului dreptul de a refuza factura până la remedierea corespunzătoare a acesteia de către Prestator.

1. **Durata contractului**

6.1 Prezentul contract subsecvent intră în vigoare la data semnării de către ultima parte contractantă și este valabil până la data de ............, producând efecte până la îndeplinirea integrală a obligațiilor asumate de către părți.

1. **Documentele contractului subsecvent**

7.1**.** Prestatorul va îndeplini serviciile în condiţiile stabilite în prezentul contract, care include, orice act adiţional la contractul subsecvent de servicii şi următoarele anexe:

a) Anexa 1 - Caietul de sarcini

b) Anexa 2 - Propunerea tehnică

c) Anexa 3 - Propunerea financiară

d) Anexa 4 – Acordul GDPR

7.2**.** În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

1. **Plăţi**

8.1 Plățile serviciilor se vor efectua prin ordin de plată, în baza facturilor fiscale emise de prestator și acceptate de achizitor, numai după aprobarea fără obiecțiuni, de către Achizitor a rapoartelor de activitate transmise de către Prestator.

8.2 Prestatorul va emite factura ulterior aprobării raportului de activitate de persoana desemnată de către Achizitor în acest sens și o va transmite în sistemul național privind factura electronică RO e-Factura.

8.3In situatia in care facturile sunt intocmite cu data incomplete sau eronate potrivit legii, sau clauzelor contractuale si acest lucru este sesizat de achizitor, acesta informeaza prestatorul despre neregulile constatate in conformitate cu dispozitiile art. 4 alin. (9) din OUG nr. 120/2021. In acest caz, un nou termen de plata va curge de la data comunicarii facturilor corecte.

8.4 Plăţile pentru serviciile efectuate se vor face în lei, de către achizitor în **contul ......................., deschis la ................**. Orice schimbare a contului bancar al prestatorului va fi notificată oficial de către acesta achizitorului, în maxim 3 zile de la schimbare, fără a necesita act adiţional.

8.6. Executarea contractului de prestari servicii nu trebuie să genereze cheltuieli comerciale neuzuale în afara celor înscrise în bugetul contractului şi menţionate în caietul de sarcini. Dacă apar totuşi astfel de cheltuieli, Achizitorul nu va fi răspunzător şi nu va suporta cheltuielile comerciale în afara celor înscrise în bugetul contractului.

1. **Obligaţiile principale ale prestatorului**

9.1 Prestatorul se obligă să presteze serviciile necesare organizării și desfășurării evenimentelor derulate de Autoritatea de Management pentru Programul Regional Sud-Est 2021–2027, la standardele şi/sau performanţele prezentate în Anexa 1 - Caietul de sarcini şi Anexa 2 - Propunerea tehnică.

9.2 Prestatorul va inregistra factura aferenta serviciilor prestate in sistemul e-Factura și va elabora un raport de activitate care va contine detalii referitoare la serviciile prestate in cadrul evenimentului mentionat la art. 4.1. În anexele raportului, pentru serviciile de masă facturate (pauze de cafea, prânz și cină), se va ține cont de numărul de participanți comunicat Prestatorului de Achizitor prin comanda finală.

9.3. Serviciile de cazare vor fi facturate în baza raportului elaborat de Prestator după implementarea activităților, conform cu numărul de persoane participante și nopți pentru care s-au efectuat efectiv aceste servicii, pe baza diagramelor de cazare sau a altor documente justificative eliberate de unitatea hotelieră, care să conțină cel puțin următoarele informații: nume, prenume, perioada de cazare, tipul camerei.

9.4.Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al Achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine Achizitorului.

9.5. Prestatorul se va abţine de la orice declaraţie publică privind derularea contractului fără aprobarea prealabilă a Achizitorului şi de la a se angaja în orice altă activitate care intră în conflict cu obligaţiile sale faţă de Achizitor conform prezentului contract.

9.6. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil pentru atingerea obiectivelor contractului.

9.7**.** Prestatorul va respecta şi se va supune tuturor legilor şi reglementărilor în vigoare în România şi se va asigura că şi personalul său, salariat sau contractat de acesta, conducerea sa, subordonaţii acestuia şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcari ale prevederilor în vigoare de către prestator, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

9.8. Neaprobarea consecutivă a unui raport de către achizitor, va fi interpretată ca nerespectarea obligaţiilor asumate de către prestator prin prezentul contract. Neaprobarea unui document revizuit este justificată doar dacă prestatorul nu a remediat observaţiile achizitorului şi nu pentru alte observaţii/ comentarii decât cele invocate la prima notificare.

9.9. Prestatorul are obligația să ia toate măsurile legale de asigurare a personalului propriu implicat în realizarea contractului, pe linie de protecția muncii și P.S.I., instruirea acestuia, acordarea echipamentului de lucru și protecție, cercetarea eventualelor accidente de muncă și înregistrarea acestora.

9.10**.** Prestatorul se obligă să despăgubească achizitorul împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.) de către prestator, legate de echipamentele, materialele, instalaţiile, utilajele folosite pentru sau în legătură cu produsele achiziţionate/serviciile prestate; şi

b) daune-interese, costuri, taxe şi cheltuieli de orice natură, dovedite, rezultate din culpa prestatorului cu excepţia situaţiei în care cheltuiala rezultă din respectarea caietului de sarcini întocmit de către achizitor.

9.11. Prestatorul este pe deplin responsabil pentru execuţia serviciilor în conformitate cu termenele și obligațiile asumate prin prezentul contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.12. În situații excepționale, care generează imposibilitatea menținerii propunerii selectate de Autoritatea Contractantă, Prestatorul are obligația de a înainta/propune, în maximum o zi, o ofertă similară, la același nivel de calitate și care să îndeplinească cerințele din Anexa 1 - Caietul de sarcini.

9.13. Prestatorul are obligatia de desemna o persoana responsabila de contract in raport cu Achizitorul, pentru asigurarea indeplinirii serviciilor contractate si pentru solutionarea prompta a situatiilor generate de implementarea contractului. Totodata, este obligatorie prezenta unui reprezentant al prestatorului (coordonator de eveniment) la locul de desfășurare al evenimentului, desemnat pentru rezolvarea oricăror probleme care pot interveni legat de calitatea serviciilor solicitate.

1. **Obligaţiile Achizitorului**

10.1**.** Achizitorul se obligă să verifice, avizeze si sa aprobe rapoartele transmise de către prestator conform prevederilor Anexei 1 - Caietul de sarcini.

10.2. Achizitorul va analiza si va aproba raportul de activitate intocmit de catre Prestator, daca serviciile sunt prestate conform prevederilor anexelor contractului, respectiv Anexa 1 - Caietul de Sarcini al ADR SE, Anexa 2 – Propunerea tehnică și Anexa 3 - Propunerea financiară*.* În situaţia în care există comentarii ale achizitorului cu privire la informaţiile cuprinse în rapoarte, prestatorul va fi notificat şi, după caz, va opera modificările necesare, sau va transmite punctul său de vedere Achizitorului, însoţit de toate explicaţiile necesare, urmând să retransmită spre verificare rapoartele astfel revizuite.

10.3. Achizitorul va pune la dispoziţia prestatorului cu promptitudine orice informaţii şi/sau documente pe care le deţine şi care pot fi relevante pentru realizarea contractului. Aceste documente vor fi returnate Achizitorului la sfârşitul perioadei de execuţie a contractului.

10.4. Achizitorul trebuie sa anunte Prestatorul asupra programului evenimentului (inclusiv locatia), pentru toata perioada de desfasurare a evenimentului.

10.5. Achizitorul este obligat sa efectueze plata aferenta serviciilor de masa (pauzele de cafea, mesele de prânz și cele de cină) corespunzator cu numarul de persoane comunicate Prestatorului de catre Achizitor prin comanda finala, dupa aprobarea raportului de activitate fara obiectiuni.

10.6. Achizitorul va comunica Prestatorului lista participanților care vor beneficia de serviciile de cazare cu 48 ore înainte de data desfășurării evenimentelor.

10.7. Achizitorul va comunica Prestatorului numărul exact de participanți, în funcție de confirmările primite pentru fiecare zi a evenimentului precum si intervalul orar exact, împreună cu agenda evenimentului, după semnarea contractului, cu cel puțin 48 de ore înainte de eveniment.

10.8. Achizitorul nu își asumă responsabilitatea pentru niciun fel de cheltuieli suplimentare generate de preluarea unor instrucțiuni ale participanților la eveniment, suplimentare față de serviciile incluse în contract, efectuate direct de către personalul de deservire, acestea fiind exclusiv în sarcina Prestatorului care asigură deservirea participanților care dau astfel de instrucțiuni. Personalul de deservire va fi instruit în acest sens, iar participanții la eveniment (inclusiv personalul desemnat de către Achizitor) vor fi informați privind serviciile asigurate gratuit și cele contra cost.

10.9. Achizitorul va anunta Prestatorul despre orice modificare in organizarea evenimentelor, inainte de data initiala de desfasurare a acestora, in masura in care aceste informatii sunt cunoscute in timp util. Modificările care intervin în derularea evenimentului și necunoscute de Achizitor reprezintă riscul Prestatorului.

10.10. Achizitorul își rezervă dreptul de a modifica datele de desfășurare a evenimentelor, urmând a anunța prestatorul despre această modificare, înainte de datele inițiale de desfășurare a evenimentelor, având în vedere exclusiv factori externi, care nu țin de acțiuni / inacțiuni ale părților contractante.

1. **Sancţiuni pentru neîndeplinirea culpabilă a obligaţiilor**

11.1 In situatia in care Achizitorul nu achita factura in termenul contractual, va achita catre Prestator penalitati in cuantum de 0,03%/zi de intarziere din valoarea platii neefectuate, de la data scadenta si pana la data achitarii integrale a facturii in cauza.

11.2 În cazul constatării unor abateri de la cerințele de calitate stabilite de Achizitor, aceasta își rezervă dreptul de a deduce din pretul contractului, după cum urmează:

a) pentru întârzieri în prestarea serviciilor de catering care depășesc 30 de minute față de ora stabilită, se va aplica o penalitate în cuantum de 15% din valoarea serviciilor de catering aferente contractului subsecvent.

b) pentru furnizarea unor produse de catering neconforme cu specificațiile agreate cu Autoritatea Contractantă, se va aplica o penalitate de 5% din valoarea totală a serviciilor de catering aferente contractului subsecvent, pentru fiecare produs identificat ca fiind neconform.

c) în situația incapacității prestatorului de a asigura serviciile prevăzute în caietul de sarcini, Achizitorul are dreptul de a dispune rezilierea contractului subsecvent, precum și încetarea oricărei colaborări cu acesta pe durata derulării acordului-cadru.

11.3. Calitatea serviciilor prestate va fi evaluată de către participanții la evenimente, pe baza unui chestionar de evaluare. În cazul în care media calificativelor obținute pentru evenimentele desfășurate este de cel mult 3,5, în condițiile în care calificativul maxim este 5, Autoritatea Contractantă își rezervă dreptul de a încheia contractele subsecvente ulterioare cu următorul promitent-prestator semnatar al acordului-cadru.

11.4In situatia in care Prestatorul nu a prestat conform prevederilor contractuale, Achizitorul isi rezerva dreptul de a nu achita catre acesta contravaloarea serviciilor prestate necorespunzator sau cu depasirea termenelor contractuale, cu excepția situațiilor prevăzute la art. 12.2.

11.5 Penalitățile de întârziere datorate curg de drept din data scadenţei obligaţiilor asumate conform prezentului contract.

11.6. Nerespectarea obligatiilor asumate prin prezentul contract de catre una din parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune interese.

11.7. In cazul in care Prestatorul nu-si onoreaza in termen obligatiile asumate prin prezentul contract, iar o autoritate publica sau o terta persoana someaza sau aplica sanctiuni pecuniare beneciarului, atunci acesta este in drept sa solicite Prestatorului plata acestor sanctiuni.

1. **Conflictul de interese si protectia datelor cu caracter personal**

12.1.Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului. Conflictele de interese, astfel cum sunt acestea definite în contract, pot apărea în mod special ca rezultat al intereselor economice, afinităţilor, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul executării contractului de servicii trebuie notificat în scris achizitorului, fără întârziere.

12.2.Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Fără a aduce atingere obiectivului contractului, prestatorul va înlocui orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

12.3.Prestatorul se va abţine de la a stabili orice contact care ar putea să-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. Când prestatorul nu-şi menţine independenţa, achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea cu efect imediat a Contractului.

12.4 Prezentul contract reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (EU) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

1. **Începere, desfasurare, finalizare**

13.1. Prestatorul are obligaţia de a începe prestarea serviciilor de la data intrarii in vigoare a contractului subsecvent.

13.2. Serviciile prestate în baza contractului trebuie finalizate în termenul convenit de părţi, termen care se calculează de la data începerii prestării serviciilor, conform Anexei 1 – Caietul de sarcini.

13.3**.** Dacă pe parcursul îndeplinirii contractului, prestatorul nu respectă condițiile din caietul de sarcini prvind îndeplinirea contractului, acesta are obligaţia de a notifica acest lucru, în timp util achizitorului.

1. **Modificarea contractului**

14.1. Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai in cazul aparitiei unor circumstante care nu au putut fi prevazute la data incheierii contractului.

14.2. Modificarea nu trebuie să afecteze, în niciun caz și în niciun fel, rezultatul procedurii de atribuire, prin introducerea de condiții care, dacă ar fi fost incluse în procedura de atribuire, ar fi putut determina anularea sau diminuarea avantajului competitiv pe baza căruia prestatorul a fost declarat câștigător, putând permite selecția altui ofertant decât prestatorul, astfel cum a fost selectat, sau ar fi putut fi acceptată altă ofertă decât cea a prestatorului sau ar fi putut fi atrași și alți participanți la procedura de atribuire.

14.3**.** Prin prezentul contract nu pot fi efectuate modificări substanțiale care intra sub incidenta dispozitiilor art. 221 (7) din Legea 98/2016.

14.4. Fiecare Parte are obligația de a notifica cealaltă Parte în cazul în care constată existența unor circumstanțe care pot genera modificarea contractului, întârzia sau împiedica prestarea serviciilor.

14.5. Contractul poate fi modificat prin notificare, de oricare dintre partile contractante, in ceea ce priveste moficarile aparute in legatura cu datele de identificare (schimbarea denumirii si/sau a adresei sediului), schimbarea coordonatelor bancare, inlocuirea reprezentantului legal. Notificarea se comunica in termen de 3 zile lucratoare de la interventia modificarilor.

1. **Cesiunea**

15.1 Prestatorul are obligaţia de a nu transfera, total sau parţial, unei terţe părţi, obligațiile sale asumate prin contract.

15.2 Prestatorul poate cesiona dreptul său de a încasa prețul serviciilor prestate, în condiţiile prevăzute de lege.

15.3 Cesiunea nu va exonera prestatorul de nicio responsabilitate privind obligaţiile asumate prin contract.

1. **Forţa majoră**

16.1. Forţa majoră este constatată de o autoritate competentă.

16.2**.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

16.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

16.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

16.5. Dacă forţa majoră acţionează sau se estimează că va acţiona o perioadă mai mare de 10 zile, fiecare parte va avea dreptul să notifice celeilalte părţi încetarea prezentului contract, fără ca vreuna dintre părţi să poată pretindă celeilalte daune-interese.

16.6. Prestatorul nu va datora penalităţi contractuale in cazul rezilierii pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul Contract de servicii este rezultatul unui eveniment de forţă majoră. În mod similar, Achizitorul nu va datora dobândă pentru plăţile cu întârziere, pentru neexecutare sau pentru rezilierea de către Prestator pentru neexecutare, dacă, şi în măsura în care, întârzierea Achizitorului sau altă neîndeplinire a obligaţiilor sale este rezultatul forţei majore.

16.7. Cazul fortuit nu este exonerator de răspunderea contractuală.

**17. Încetarea contractului**

17.1 Prezentul contract încetează în următoarele situații:

a) prin ajungere la termen;

b) prin executarea de către ambele părți a tuturor obligațiilor ce le revin conform prezentului contract și legislației aplicabile;

c) prin acordul părților consemnat în scris, fara plata de daune interese;

d) prin reziliere/rezoluțiune, în cazul în care una din părți nu își execută sau execută necorespunzător obligațiile contractuale;

e) ca urmare a fortei majore, in conditiile art. 17 din prezentul contract.

17.2**.** Rezilierea prezentului contract din culpa achizitorului nu va avea niciun efect asupra obligaţiilor deja scadente între părţile contractante.

17.3. Părţile sunt de drept în întârziere prin simplul fapt al nerespectării clauzelor prezentului contract.

1. **Soluţionarea litigiilor**

18.1 Achizitorul si Prestatorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

18.2. Daca partile nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti competente.

18.3. Partea care nu își execută obligațiile ce îi revin în temeiul prezentului contract, le execută cu întârziere sau le execută necorespunzător datorează, de drept, părții care nu se află în culpă daune-interese, în limita prejudiciului cauzat. În vederea stabilirii cuantumului prejudiciului, partea prejudiciată are dreptul de a apela la experți, cu convocarea prealabilă a celeilalte părți.

1. **Limba care guvernează contractul**

Limba care guvernează contractul este limba română**.**

1. **Comunicări şi adrese de contact**

20.1. (1) Orice comunicare intre parti, referitoare la indeplinirea prezentului contract, trebuie sa fie transmisa in scris, prin posta/curier, la sediul prevazut in partea introductiva din contract.

(2) Orice document scris trebuie inregistrat atat in momentul transmiterii, cat si in momentul primirii.

20.2. Comunicarile intre parti se pot face si prin telefon, fax sau e-mail cu conditia confirmarii in scris a primirii comunicarii

20.3. In cazul in care comunicarea se face prin posta/curier, ea va fi transmisa prin scrisoare recomandata, cu confirmare de primire si se considera primita de destinatar la data mentionata de oficiul postal/curier primitor pe aceasta confirmare.

20.4. In cazul in care comunicarea se face prin mail sau fax, aceasta se considera primita in prima zi lucratoare dupa cea in care a fost expediata.

20.5. Comunicarile verbale nu se iau in considerare daca nu sunt confirmate prin mail/fax.

**21. Legea aplicabilă contractului**

Contractul va fi interpretat conform legilor din România.

**22. Dispozitii finale**

22.1. Prezentul contract, impreuna cu anexele sale care fac parte integranta din cuprinsul sau, reprezinta vointa partilor si inlatura orice alta intelegere verbala dintre acestea, anterioara sau ulterioara incheierii sale.

Partile au inteles sa incheie prezentul contract intr-un exemplar, in format electronic si intra in vigoare la data semnarii de catre ultima parte.

**ACHIZITOR, PRESTATOR,**

**AGENTIA PENTRU DEZVOLTARE**

**REGIONALA A REGIUNII DE**

**DEZVOLTARE SUD – EST**

**Luminița MIHAILOV**

**DIRECTOR GENERAL**